SGP ตั้ง 2 บริษัทร่วมทุนพันธมิตรตปท. ลุยธุรกิจค้าผลิตภัณฑ์ปิโตรเลียม
SGP ตั้ง 2 บริษัทร่วมทุนพันธมิตรตปท. ลุยธุรกิจค้าผลิตภัณฑ์ปิโตรเลียมในอินโดนีเชีย-เมียนมาร์
4 ก.ย. 2560

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ระบุว่า ที่ประชมคณะกรรมการบรัทมีมติอนุมัติให้ Siamgas Global Investment Pte. Ltd. (SGI) บริษัทย่อยในสิงคโปร์ที่บริษัทถือหุ้นร้อยละ 100 เข้าร่วมลงทุนในบริษัทที่จัดตั้งขึ้นใหม่ในอินโดนีเชีย ภายใต้ชื่อ PT SIAMINDO DJOJO TERMINAL เพื่อดำเนินธุรกิจค้าผลิตภัณฑ์ก๊าซปิโตรเลียมในอินโดนีเซีย
โดยมีทุนจดทะเบียน 60,000,000,000 อินโดนีเซียรูเปีย หรือประมาณ 157.81 ล้านบาท (อัตราแลกเปลี่ยนธนาคารแห่งประเทศไทย ณ วันที่ 1 กันยายน 2560 ที่ 1,000 รูเปียเท่ากับ 2.6302 บาท) มูลค่าที่ตราไว้หุ้นละ 1,000,000 รูเปีย จำนวน 60,000 หุ้น
ทั้งนี้ SGI ถือหุ้นร้อยละ 55 ของทุนจดทะเบียนประมาณ 86.79 ล้านบาท และ PT INDO DJOJO TERMINAL ถือหุ้นร้อยละ 45 ของทุนจดทะเบียนหรือประมาณ 71.02 ล้านบาท (เป็นบริษัทที่ไม่มีความเกี่ยวข้องกัน)
รวมทั้งตั้งบริษัทร่วมทุนใหม่อีก 1 บริษัทในเมียนมาร์ ภายใต้ชื่อ KMA SIAM LIMITED เพื่อดำเนินธุรกิจค้าผลิตภัณฑ์ปิโตรเลียมเหลวในเมียนมาร์ โดยมีทุนจดทะเบียน 15,077,000 เหรียญสหรัฐหรือประมาณ 502.91 ล้านบาท (อัตราแลกเปลี่ยนธนาคารแห่งประเทศไทย ณ วันที่ 1 กันยายน 2560 ที่ 1 เหรียญเท่ากับ 33.3563 บาท) มูลค่าที่ตราไว้หุ้นละ 10 เหรียญสหรัฐ จำนวน 1,507,700 หุ้น
ทั้งนี้ SGI ถือหุ้นร้อยละ 65ของทุนจดทะเบียน ประมาณ 9,800,000 เหรียญสหรัฐ หรือประมาณ 326.89 ล้านบาท และ KUANG MYANMAR AUNG SHIPPING CO., LTD.ถือหุ้นร้อยละ 35 ของทุนจดทะเบียน หรือประมาณ 5,277,000 เหรียญสหรัฐ หรือประมาณ 176.02 ล้านบาท (เป็นบริษัทที่ไม่มีความเกี่ยวข้องกัน)